open-index/open-wikipedia-markdown huggingface dataset:
260. pr. n. e.

__NOTOC__

Godina **260. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Asine i Duilija** (ili, rjeđe, **godina 494. ''[[Ab urbe condita]]**''). Oznaka 260. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Prvi punski rat: Rimske snage iz Agrigentuma prodiru na zapad Sicilije kako bi pomogle gradovima Segesta i Macella koji su prešli na rimsku stranu, te se zbog toga našli pod kartaginskom opsadom. 
* Prvi punski rat: Hanibal Gisko se vraća na Siciliju kao komandnat kartaginske flote u Mesinskom prolazu. Čuvši da Rimljani grade svoju prvu flotu, u bitci kod Lipara zarobljava jedan njen dio pod neiskusnim konzulom Gnejem Kornelijem Scipionom koji će zbog tog fijaska dobiti nadimak "Asina" (magarac). 
* Prvi punski rat: Hanibal Gisko se u bitci kod Mile suprotstavlja glavnini rimske flote pod konzulom Gajem Duilijem Nepotom, ali mu Rimljani, iako neiskusni u pomorskom ratovanju, nanose poraz vještim korištenjem novog izuma - abordažnog mosta zvanog korvus. Bitka kod Mile predstavlja prvu pomorsku pobjedu u rimskoj historiji. Hanibal Gisko se s ostacima flote vraća u Kartaginu gdje je za svoju nesposobnost na bojnom polju osuđen na smrt i pogubljen.
* Znameniti pjesnik i gramatičar Kalimah iz Kirene, postaje glavni bibliotekar Aleksandrijske biblioteke.
* Bitka kod Changpinga u kojoj vojska kineske države Qin pod Wang Heom i Bai Qijem kod Gaopinga u današnjem Shanxiju na kraju dvogodišnjeg pohoda nanosi katastrofalan poraz vojsci države Zhao kojom su komandirali Lian Po i Zhao Kuo. Bitka, u kojoj je poginulo ili naknadno pogubljeno nekoliko stotina hiljada ljudi, predstavlja jednu od najvećih i najkrvavijih bitaka Starog vijeka, a njome je trajno uspostavljena nadmoć Qina nad svim ostalim Zaraćenim državama tadašnje Kine.
* Prvi punski rat: Rimske snage, koje su nastavile prodor na sjeveru Sicilije prema Termi, su zaustavljene i poražene od kartaginskog vojskovođe Hamilkara.

## Rođenja
* Zheng, kralj Države Qin i Prvi car Kine (u. 210. pne.)

## Smrti
* Hanibal Gisko, kartaginski vojni i pomorski komandant (r. cca. 300. pne.)
Mesinski prolaz

**Mesinski tjesnac** (ita. ***Stretto di Messina***, lat. ***Fretum Siculum***) je morski prolaz između Sicilije na zapadu i Italije na istoku, koji spaja Jonsko i Tirensko more. Tjesnac je 32 kilometra dug i širine je od 3 do 16 kilometara. Maksimalna dubina iznosi 1046 metara i nalazi se na južnom ulazu.

U antičko doba tjesnac je bio poznat kao *Fretum Siculum* i budio je veliki strah u antičkim mornarima zbog jake plimne struje i vrtloga koji se stvaraju u tjesnacu. Zbog toga su tjesnac povezivali sa grčkim mitom o Skili i Haribdi.

Glavne luke su Messina i Reggio di Calabria. Kroz tjesnac prometuju i trajektne linije koje povezuju Messinu na Siciliji sa gradovima Reggio di Calabria i Villa San Giovanni na kalabrijskoj obali (Italija).
Kalimah

**Kalimah** (grčki: , *Kallimachos*; 310. pne./305. pne. - 240. pne.) je bio starogrčki pjesnik, kritičar i učenjak rodom iz grada Kirena u današnjoj Libiji. Najpoznatiji je kao glavni bibliotekar Aleksandrijske biblioteke te po tome što je uživao patronat grčko-egipatskih kraljeva Ptolemeja II Filadelfa i Ptolemeja III Eurgeta. Iako nikada nije službeno proglašen glavnim bibliotekarom, zaslužan je za stvaranje kataloga svih knjiga u Bibilioteci. Njegove Pinake (tablice) od 120 tomova su bile potpuni i kronološki uređeni katalog Biblioteke, na kome se temelje svi kasniji radovi na temu historije grčke književnosti. Kao jedan od najranijih kritičara-pjesnika, često se navodi kao primjer helenističkog učenjaka.

## Vanjske veze
* Poems by Callimachus English translations
* Online Text: Callimachus, Hymns translated by A. W. Mair
* Greek Text: Hymns & Epigrams, Perseus

## Reference
Hamilkar (Drepan)

**Hamilkar** (3. vijek pne.) je bio kartaginski vojskovođa koji je vodio kartaginske vojne i pomorske snage u prvom punskom ratu. Nakon što je zaustavio rimski prodor kod Terme, Rimljanima je nanio poraz u pomorskoj bitci kod Drepana. Godine 256. pne. je poražen u bitci kod Eknoma, a njegova dalja sudbina nije poznata.

Ponekad se miješa sa daleko poznatijim Hamilkarom Barkom, ocem Hanibala.
Gnej Kornelije Scipion Asina

**Gnej Kornelije Scipion Asina** (*Gnaeus Cornelius Scipio Asina*) (3. vijek pne.) bio je rimski političar i vojskovođa koji je sudjelovao u prvom punskom ratu.

Scipion Asina bio je patricij, član Scipiona, ogranka Kornelija, jedne od najstarijih i najuglednijih rimskih porodica. Otac mu je bio Lucije Kornelije Scipion Barbat a brat budući konzul Lucije Kornelije Scipion.

Godine 261. pne. je izabran za konzula, te mu je pripala čast da komandira prvom flotom koju je ikada izgradila Rimska Republika. Na njenom je čelu patrolirao Mesinskim tjesnacem kada je dobio vijest da je Lipara, jedan od Liparskih Otoka, odlučio prijeći s kartaginske na rimsku stranu. Nastojeći se što prije ovjenčati slavom, Scipion je tamo požurio s manjim odredom flote a da prethodno nije izvidio situaciju. Tamo ga je presrela nadmoćna kartaginska flota na čelu s Hanibalom Giskom. U bitci koja je uslijedila rimska eskadra je, zajedno sa Scipionom, zarobljena. Scipion je pušten uz plaćanje otkupnine, ali je zbog fijaska dobio pogrdni *[[Rimska imena i prezimena|cognomen]]* *Asina* ("magarac" na latinskom).

Iako su taj nadimak - kao i činjenicu da je bio prvi rimski admiral koji je izgubio bitku - često koristili njegovi politički protivnici, Asina nije završio svoju karijeru. Godine 254. pne. je po drugi put izabran za konzula, te se za svoj pretghodni neuspjeh iskupio tako što je zajedno s kolegom Aulom Atilijem Kajatinom osvojio Panorm, današnji glavni grad Sicilije.

## Povezano
* Porodično stablo Scipio-Paullus-Gracchus
Bitka kod Mile

**Bitka kod Mila** odigravala se 260. pne. na Siciliji kraj Mila tokom Prvog punskog rata. Bila je to prva prava pomorska bitka između Kartagine i Rimske republike. U bici pobeđuju Rimljani.

Posle osvajalja Agrigenta, Rimska republika se osećala dovoljno samouverena da može voditi pomorske bitke protiv Kartagine. Dotad je Kartagina bila pomorska sila bez premca u zapadnom Mediteranu. Rimska republika gradi 150 brodova za rekordna dva meseca. U prvom pomorskom sukobu, koji je imao karakter zasede Rimljani su pod vodstvom Scipiona izgubili 17 brodova u bici kod Lipara.
## Rimljni uvode korvus kao novu tehniku

Ubrzo posle toga incidenta mlađi konzul Gaj Duilije plovi sa ostatkom flote da se sukobi sa Kartaginjanima. Kartagina je bila pomorska sila i imala je veliko iskustvo u pomorskim bitkama. Da bi nadoknadili nedostatak iskustva i da bi koristili standardne kopnene taktike na moru Rimljani opremaju svoje brodove sa specijalnom spravom za ukrcavanje (korvus).
U to vreme je bilo uobičejena pomorska taktika da se manevriše brodom, da bi se zabio u protivnički brod. Međutim Rimljani plove kraj broda na koji se misle iskrcati, bacaju taj specijalni most, koji se kači za protivnički brod, pa šalju legionare preko mosta u borbu na protivničkom brodu.

## Bitka
Dve flote se sukobljavaju na moru kraj Mila na Siciliji. Odmah na početku sukoba uz pomoć korvusa Rimljani zauzimaju 30 Kartaginjanskih brodova i glavni brod. Hanibal Giskon je bio prisiljen da pobegne u malom brodu. Hanibal Giskon je u sukobu pokušao da izmanevriše Rimske brodove, ali nije uspio.

Ta bitka je bila prva rimska pomorska pobeda. Konzul je trijumfalno slavio pobedu noseći zarobljene zastave kartaginjanskih brodova. Gaj Dulije se ubrzo povukao iz politike. U Kartagini Hanibal Giskona ubijaju zbog nesposobnosti.

## Veze
* Prvi punski rat
* Rimska republika
Korvus

**Korvus** (, *[[gavran]]*), isto **leteći most**, **abordažni most** je rimska sprava za ukrcavanje na brodove, koja se koristila tokom pomorskih bitki u Prvom punskom ratu protiv Kartagine.

## Opis
U svojoj knjizi Istorija, Polibije opisuje korvus kao most 10.9 m dugačak i 1.2 m širok, sa malim dodatnim ispupčenjima na obe strane. Koristio se verovatno na pramcu broda gde bi se koloturama mogao podizati i spuštati. Imao je oštar vrh sličan kljunu ptice, koji bi se zabijao za palubu neprijateljskog broda. To bi omogućilo da se korvus dobro drži dok legionari prelaze na neprijateljski brod. Dalje bi se odigravao sukob na neprijateljskom brodu, sličan kopnenoj bici.
## Rimska republika koristi korvus u bitkama
U III veku pne. Rim je imao jako malo iskustva u pomorskom ratovanju. Tačnije pre Prvog punskog rata Rimska republika nikad nije ratovala van Apeninskog poluostrva. Najveća snaga Rima je bila u kopnenim bitkama i disciplini i hrabrosti njegovih vojnika.
Korvus omogućava Rimskoj republici da u pomorskom ratovanju koristi svoju kopnenu armiju i njenu prednost. 
Rimljani pobeđuju u nekoliko bitaka zahvaljujući korvusu. Najpoznatije su bitka kod Mila, bitka kod Sulka, bitka kod Tindarija i bitka kod Eknoma.

## Nedostaci korvusa
Težina korvusa na pramcu broda smanjivala je pokretljivost broda. Rimljani su izgubili dve flote u oluji 255. pne. i 249. pne. , najviše zahvaljujući nestabilnosti , koju je korvus izazivao. Ti gubici su verovatno bili razlog napuštanja upotrebe korvusa. Rimsko pomorsko ratovanje i taktika ratovanja se poboljšala, a posade brodova postaju iskusnije. Prednost korvusa više nije bila veća od rizika, pa se njegova upotreba postepeno napušta.

Zamenjuje se dugačkim gvozdenim kukama (manus ferrea, harpago) kojima se privlači neprijateljski brod.

## Povezano
* Prvi punski rat
* Rimska republika

## Literatura
* Vojna enciklopedija, Beograd, 1973., knjiga peta, strana 59.
Gaoping

**Gaoping** (高平) je grad na razini okruga u kineskoj provinciji Shanxi.

## Transport
* Kineski nacionalni put 207
Shanxi

**Šansi** () je pokrajina u severoistočnom delu centralne Kine. Glavni grad je Taijuan. Šansi zauzima površinu od 156.800&nbsp;km², a u pokrajini je 2004. živelo 33,350.000 stanovnika.

## Vanjske veze

* Službene stranice pokrajine Shanxi
Zhao Kuo

**Zhao Kuo** (; ? - 260. pne.) bio je drevni kineski vojskovođa, sin daleko poznatijeg Zhao Shea. Najpoznatiji je po tome što je komandirao snagama države Zhao u epskoj bitci kod Changpinga. 

Zhao Kuo je na mjesto komandanta imenovan zato što je kralj Xiaowen od Zhaoa bio nezadovoljan strategijom iscrpljivanja koju je dotadašnji komandant Lian Po dvije godine primjenjivao protiv vojske države Qin i njenog komandanta Bai Qija. Smjeni Lian Poa je pridonijelo i to što je Bai Qi - smatrajući da će sa Zhao Kuom lakše izaći na kraj - podmitio vodeće funkcionare države Zhao, a nakon čega su oni u tom smislu savjetovali kralja. Protiv smjene su se, pak, izjasnili i premijer Lian Xiangru, pa čak i Zhao Kuova majka, koja je kralju ispričala da je njen muž Zhao She smatrao kako joj sin - koji je ratnu vještinu naučio samo iz knjiga - ne posjeduje njegov talent.

Usprkos toga, Zhao Kuo je imenovan te je prikupio vojsku koja je brojala čak 400.000 ljudi. Kada je Bai Qi čuo za to, dao je mobilizirati sve vojno sposobne muškarce u državi Qin. U međuvremenu je Zhao Kuo, uvjeren da su njegove snage brojčano jače, krenuo u opći napad. On je ispočetka imao uspjeha, te su se snage Qina počele povlačiti. Međutim, to je upravo bila Bai Qijeva namjera. On je poslao konjicu Qina u pozadinu snaga Zhaoa, te su one prekinule linije snabdijevanja, odnosno zauzele strateški važne tvrđave kod Changpinga.

Zhao Kuo se tako našao u klopci, te je prisiljen povući se u jednu tvrđavu, gdje se njegova ogromna vojska brzo suočila s glađu i žedu. Nakon mjesec dana Zhao Kuo je naredio proboj, ali je u njemu poginuo, pogođen strijelama Qina. Njegova je vojska ubrzo nakon toga prisiljena na predaju, a potom pogubljena, što je bitku kod Changpinga učinilo jednom od najrkvavivijih u Starom vijeku.
Bitka kod Lipara

**Bitka kod Lipara** (Lipari, 260. pne.) bila je prva pomorska bitka između Kartagine i Rimske republike. Bitka je deo Prvog punskog rata. Kartaginjani su pobedili više zahvaljujući zasedi, nego stvarnoj bici.

Posle pobede u bici kod Agrigenta Rimljani su osvojili veliki deo Sicilije. Počinju graditi flotu da bi kontrolirali zapadni Mediteran. Dotad je Kartagina bila pomorska sila bez premca u zapadnom Mediteranu. Rimska republika gradi 150 brodova za rekordna dva meseca. Patricije i konzul Gnej Kornelije Scipion Asiatik komanduje sa 17 brodova, koji otplovljavaju do Mesine, da bi pripremili dolazak flote i prelaz u Siciliju.

## Zaseda
Kad je Scipion došao do tesnaca, dobija informaciju da garnizon na Liparskim ostrvima ima nameru da preće na stranu Rima. Scipion nije mogao odoliti takvom iskušenju da zauzme važan grad bez borbe. Scipion otplovljava prema Liparima. Dok su rimski novi brodovi ulazili u liparsku luku u zasedi ih je čekao deo kartaginjanske flote pod komandom Hanibala Giskona i Boda.
Bod je sa 20 brodova blokirao Rimljane unutar luke. Scipion i rimska posada nisu pružili neki otpor. Neiskusna posada se uspaničila i pobegala, a konzul Scipion Asiatik je uhvaćen.

Brzo posle Scipion se sveti za poniženje i pobeđuje u bici kod Mila.

## Povezano
* Prvi punski rat
* Rimska republika
Gaj Duilije

**Gaj Duilije** (*Gaius Duilius*, 3. vijek pne.) bio je rimski političar i admiral poznat po ulozi u prvom punskom ratu.

O njegovoj porodici i porijeklu se ne zna gotovo ništa, osim da je bila skromna. Kada je godine 260. pne. izabran za konzula, imao je status *[[novus homo]]*, odnosno bio podređen svom patricijskom kolegi Gneju Korneliju Scipionu Asini. Tako je Asina komandirao rimskom flotom u Mesinskom prolazu, a Duilije tek jednom njenom eskadrom. Međutim, kada je Asinu u bitci kod Lipara zarobio kartaginski admiral Hanibal Gisko, Duilije je postao komandant cjelokupne rimske flote. U sljedećem okršaju - bitci kod Mile - ispostavilo se da je Duilije daleko sposobniji, te je spretno iskoristio novi izum - abordažne mostove po imenu korvus - kako bi porazio Kartaginjane a Rimu donio prvu pomorsku pobjedu. Zbog tog dostignuća mu je u Rimu kasnije priređena trijumfalna parada.

Godine 258. pne. je izabran za cenzora zajedno s Lucijem Kornelijem Scipionom.

## Brodovi
S obzirom da se Gaj Duilije smatra jednim od osnivača rimske, a na osnovu toga i italijanske ratne mornarice, Italija je po njemu nazvala nekolliko ratnih brodova
* bojni brod *[[Italijanska oklopnjača Caio Duilio|Duilio]]* u 19. vijeku.
* bojni brod ''Caio Duilio'' koji je služio u prvom i drugom svjetskom ratu.
* raketna krstarica ''Caio Duilio'', porinuta 1962.
* Fregata klase Horizon koja bi trebala ući u službu.

## Vanjske veze
* ''Columna Rostrata C. Duilii'' in Samuel Ball Platner, Thomas Ashby: ''A Topographical Dictionary of Ancient Rome'' (1929)
Zhao She

**Zhao She** (趙奢, 3. vijek pne.) bio je drevni kineski birokrat i general iz perioda Zaraćenih država.

Zhao She je bio jedan od sinova Zhao Hea, kasnije poznatog kao kralj Huiwen od Zhaoa. Karijeru je započeo relativno beznačajni sakupljač poreza. Pažnju je privukao kada je dao uhapsiti devet službenika aristokrata po imenu Zhao Sheng (趙勝). To je učinio kako bi izbjegao da kazni samog Zhao Shenga koji je odbio platiti porez. Zhao Sheng je ispočetka bio ljut i mislio je ubiti Zhao Shea, ali ga je Zhao She uvjerio da on kao aristokrat mora biti primjer svim ostalim podanicima, odnosno da mora plaćati porez. Zhao Sheng je na kraju spoznao da je pogriješio, te je, impresioniran Zhao Sheovom čestitošću, predložio kralju da ga unaprijedi.

Godine 271. pne. je tako Zhao She imenovan komandantom vojnih snaga države Zhao koje su se suprotstavile nadmoćnoj vojsci države Qin koja je napala državu Han i opsjedala njen glavni grad Handan. Tom prilikom su snage Qina prošle kroz teritoriju Zhaoa te ugrozile njeno uporište E Yu. Lian Po, jedan od komandanata vojske Zhaoa, je predložio da se to uporište napusti, ali je Zhao She umjesto toga iskoristio udaljenost Qinove vojske od njihovih baza kako bi im zašao za leđa, te potom namjestio zasjedu u jednom klancu. Snage Zhaoa su tada Qinu nanijele poraz, a Zhao She je nagrađen od kralja.

Zhao She je nedugo nakon te velike pobjede umro. Njegov sin Zhao Kuo nije naslijedio njegov vojnički talent, ali je usprkos toga 260. pne. imenovan za komandanta vojske Zhao koja je uništena u velikoj bitci kod Chanpinga.
Honuu

**Honuu** (ruski i jakutski: *Хонуу*) je selo, glavno naselje Momskog rejona na severoistoku Republike Jakutije u Rusiji. Honuu se nalazi na desnoj obali Indigirke, koja utiče u Istočnosibirsko more, na mestu, gde se u nju uliva reka Moma.

Selo ima 2494 stanovnika (2002).

U selu žive jakuti, lovci.

Blizu sela se nalazi Ю-gora, čiji je oblik sličan ćiriličnom slovu Ю.

Mesta oko reke Indigirke su pogodna za ekoturizam.

Nema ni asfaltnih puteva ni železnice. Veza sa spoljašnjim svetom je vazdušni transport.
Zirjanka

**Зирјанка** (руски и јакутски: *Зырянка*) je naselje (gradskog tipa ) i središte Verhnekolimskog rejona na severoistoku Republike Jakutije u Rusiji. Zirjanka se nalazi na levoj obali Kolime, koja utiče u Istočnosibirsko more, na mestu, gde se u nju uliva reka Jasačnaja.

Stanovništvo:
* 6800 (1989.)
* 4700 (1999.) 
* 3400 (2007.)
* 3375 (2009.)

Zirjanka je osnovana 1936. godine.

## Izvori


## Vanjske veze
* Članak Зырянка na Velikoj Sovjetskoj Enciklopediji
* Якутский поселок Зырянка будут спасать от наводнения , Regnum.ru, 21.3.2007.
* Бюджет обещает лечь на рельсы. Государство на развилке: остаться без железных дорог или вложить в них 10 трлн руб.
Lian Po

**Lian Po** (, 3. vijek pne.) je bio znameniti kineski vojskovođa iz države Zhao u periodu Zaraćenih država.

Lian Po je prilikom svoje karijere bio u sukobu sa premijerom Lian Yiangruem, ali su se njih dvojica pomirili i postali dobri prijatelji.

Godine 262. pne. je bio zadužen za obranu države Zhao od snaga države Qin kojima je komandirao znameniti vojskovođša Bai Qi. Svjestan da se Bai Qiju ne može suprotstaviti u otvorenoj bitci, Lian Po je svoju vojsku zatvorio u tvrđave i nastojao je Qin poraziti strategijom iscrpljivanja. Međutim, to je potrajalo dvije godine, a u međuvremenu je kralj Xiaocheng od Zhaoa postao nestrpljiv. Bai Qi je također potkupio vodeće funkcionare Zhao dvora kako bi kralja nagovorili da smijeni Lian Poa. Kada se to dogodilo 260. pne. komandu je preuzeo mladi Zhao Kuo, sin proslavljenog vojskovođe Zhao Shea. On je, uvjeren u brojčanu nadmoć svoje vojske, napustio Lian Poovu strategiju te napustio tvrđave kako bi napao snage Qina. To je Bai Qi iskoristio kako bi Zhaou nanio katastrofalni poraz u bitci kod Chanpinga.

Lian Po je nakon toga ponovno imnenovan komandantom, te je uspješno obranio državu od napada države Yan. Međutim, usprkos toga je pao u nemilost, te je bio prisiljen bježati - prvo u Wei (država)|državu Wei, pa potom u državu Chu. Tamo je umro u progonstvu, u gradu Shouchun.

Uz Bai Qija, Wang Jiana i Li Mua, Lian Po se smatra jednim od četiri najveća vojskovođe iz perioda Zaraćenih država.
Bitka kod Changpinga

**Bitka kod Changpinga** () se odigrala godine 260. pne. u drevnoj Kini između snaga države Qin na jednoj i snaga države Zhao na drugoj strani. U njoj je Qin odnio odlučnu pobjedu te se nametnuo kao najmoćnija od svih tadašnjih Zaraćenih država, stvorivši uvjete za buduće ujedinjenje Kine. Bitka je također važna i po tome što je u njoj poginulo više stotina hiljada ljudi, što je čini ne samo jednom od najkrvavijih bitaka Starog vijeka, nego i historiji uopće.

## Reference

## Reference
* Zapisi Velikog historičara

## Vanjske veze
* The Original Text in its Entirety (Chinese)
* A comparative reading on the texts in both modern and classical Chinese 
* CHINAKNOWLEDGE Shiji ?? "Records of the Grand Scribe.
* English version
* 山西：長平之戰
258. pr. n. e.

__NOTOC__

Godina **258. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Kalatina i Peterkula** (ili, rjeđe, **godina 496. ''[[Ab urbe condita]]***). Oznaka 258. pne. za ovu godinu se koristila od ranog srednjeg vijeka, kada je [[kalendarska era]] [[Anno Domini]] postala glavna metoda u zapadnoj Evropi sa označavanje godina.



== Događaji ==
* [[Prvi punski rat]]: [[Rimska Republika|Rimske]] snage na [[Sicilija|Siciliji]] vraćaju inicijativu protiv [[Kartagina|Kartagine]], ponovno zauzimajući gradove [[Enna]] i [[Kamarina]]. U srednjoj Siciliji zauzivaju grad Mizistraton, dok na sjeveru prodiru prema [[Panorm]]u, iako ga nisu u stanju zauzeti.
* [[Drugi sirijski rat]]: Snage [[Makedonija (antička)|makedonskog]] kralja [[Antigon II Gonata|Antigona II]] i [[seleukidsko Carstvo|seleukidskog]] vladara [[Antioh II Teos|Antioha II]] u pomorskoj [[Bitka kod Kosa|bitci kod Kosa]] nanose poraz [[Ptolemejski Egipat|egipatskoj]] floti [[Ptolemej II Filadelf|Ptolemeja II]], čime je uspostavljena makedonska kontrola nad [[Egejsko more|Egejskim morem]] i Ligom Otočana, i načeta dotadašnja egipatska pomorska dominacija nad Istočnim Mediteranom.
* [[Gaj Duilije]] Nepot, rimski flotovođa zaslužan za prvu rimsku pobjedu na moru, je, zajedno s bivšim konzulom [[Lucius Cornelius Scipio (konzul 259. pne.)|Lucijem Kornelijem Scipionom]] izabran za [[rimski cenzor|cenzora]], postavši prvi *homo novus'' na toj dužnosti.
* Ptolemej II gubi nadzor nad Kirenajkom.
* Erasistrat sa Keosa osniva medicinsku školu u Aleksandriji.
* U Vijetnamu po predaji završava vladavina dinastije Hong Bang.

## Rođenja
*

## Smrti
*
250-e pr. n. e.

## Događaji i trendovi
* 256. pne. - Ulaskom snaga države Qin u Luoyang i svrgavanjem kralja Nana, prema kineskoj tradiciji, završava period dinastije Zhou.

## Rođenja
*

## Smrti
*
Dekolonizacija

**Dekolonizacija** je proces oslobađanja od kolonijalne vlasti i pretvaranje nekadašnjih kolonija u samostalne države. Proces dekolonizacije je u 19. stoljeću zahvatio veći dio Južne Amerike, nastavio se i između dva svjetska rata, a zahuktao se tek nakon Drugog svjetskog rata. 
Stjecanje neovisnosti u mnogim je slučajevima pratilo nasilje (pobune, nemiri, prosvjedi, revolucije ili rat za neovisnost).
Dekolonizacija se ostvarivala u različitim povijesnim fazama.

## Faze dekolonizacije
* oslobođenje Sjedinjenih Američkih Država, godine 1776.
* oslobađanje velikog broja kolonija u Latinskoj Americi u prvoj polovici 19. stoljeća; godine 1847. u Africi oslobođena Liberija.
* glavna faza u 1950-im i pogotovo 1960-im godinama.

Godine 1960. izglasana je UN-ova Deklaracija o davanju neovisnosti kolonijalnim zemljama i narodima, a 1970-ih je likvidiran najveći deo preostalih kolonija.

Po podacima ureda Ujedinjenih Nacija za dekolonizaciju trenutačno u svetu još uvek postoji 16 kolonija koje trebaju dobiti nezavisnost ili biti vraćeni lokalnim vlasnicima. Od tog broja kolonija njih 10 je u britanskom, 3 u američkom dok Novi Zeland, Maroko i Francuska imaju po jednu koloniju.

## Povezano
* Dekolonizacija Afrike
* Dekolonizacija Sjeverne Amerike
* Dekolonizacija Južne Amerike
* Dekolonizacija Australije i Oceanije

## Vanjske veze

* United Nations and Decolonisation:Non-Self-Governing Territories
DAZ (razvrstavanje)

* Daz Sampson - britanski dens di-džej, pjevač, producent i predstavnik Ujedinjenog Kraljevstva na Pesmi Evrovizije 2006.
* DAZ - kratica za "Društvo arhitekata Zagreba"
Enna

**Enna** (sicilijanski: *Castrugiuvanni*) je glavni grad istoimene sicilijanske provincije Ena u okviru italijanske pokrajine Sicilija.

Sa svojih 950 metara nadmorske visine Enna je poznata kao najviše provincijsko središte u Italiji.

## Geografija
*Enna* je udaljena oko 140 km jugoistočno od Palerma, ona leži gotovo u sredini otoka Sicilija. Posebna vrednost grada je njegov neobišni položaj iznad litice, pa se iz grada pružaju nezaboravne ponarame na okolne planine masiva Madonie i Nebrodi.

## Historija
## Stanovništvo
Glavni grad provincije Enna danas ima 27 876 stanovnika  Pre pola veka grad je imao isto stanovnika kao sada. Poslednjih decenija broj stanovnika u gradu stagnira.

## Privreda
Glavna grana gradske privrede su prehrambena industrija i turizam.

## Galerija slika

Datoteka:Enna13-Panoramica.jpg|Pogled na grad Enu iz okoline
Datoteka:Enna23-Città innevata tris.jpg|Jedan od gradskih trgova
Datoteka:Enna Castello Di Lombardia.jpg|Zamak Lombardija
Datoteka:Enna Dom Fassade.jpg|Gradska katedrala

## Reference

## Vanjske veze

* Službene stranice grada
259. pr. n. e.

__NOTOC__

Godina **259. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Scipiona i Flora** (ili, rjeđe, **godina 495. ''[[Ab urbe condita]]**''). Oznaka 259. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* Prvi punski rat: Kartaginske snage pod Hamilkarom iskorištavaju uspjeh protiv Rimljana kod Terme i započinju protivofenzivu. Kartaginjani osvajaju grad Ena i prodiru do Kamarine na sirakuškoj teritoriji, nastojeći Sirakužane nagovoriti da se okrenu protiv Rimljana. 
* Seleukidski vladar Antioh II, nakon što je sklopio savez sa makedonskim kraljem Antigonom Gonatom, pokreće drugi sirijski rat, čija je svrha egipatskom vladaru Ptolemeju II oduzeti teritorije koje su Seleukidi izgubili u prvom sirijskom ratu.

## Rođenja
*

## Smrti
*
George Lazenby

**George Robert Lazenby** (fonetski: Džordž Robert Lezenbi}; 5. septembar 1939 -) je australijski glumac i bivši maneken, najpoznatiji po tome što je godine 1969. glumio Jamesa Bonda u film *[[On Her Majesty's Secret Service (film)|On Her Majesty's Secret Service]]*.

## Izabrana filmografija
* *Espionage in Tangiers* (1966)
* *[[On Her Majesty's Secret Service (film)|On Her Majesty's Secret Service]]* (1969)
* *[[Universal Soldier (1971 film)|Universal Soldier]]* (1971)
* *[[Who Saw Her Die?]]* (1972)
* *Life and Legend of Bruce Lee* (1973) (arhivske snimke)
* *The Last Days of Bruce Lee* (1973)
* *[[The Shrine of Ultimate Bliss]] (1974)
* *The Man from Hong Kong* (alternativni naziv: *The Dragon Flies*) (1975)
* *A Queen's Ransom (1976)
* *[[The Kentucky Fried Movie]]* (1977)
* *Bruce Lee, The Legend* (1977)
* *[[Game of Death]]* (1978) (arhivske snimke)
* *[[Death Dimension]]* (alternativni naziv: *Black Eliminator*) (Alternate title: *Freeze Bomb*) 1978)
* *[[Saint Jack]]* (1979)
* *The Nude Bomb* (1980) - cameo kao James Bond
* *[[General Hospital (TV serija)|General Hospital]]* (1982) (TV serija)
* *[[The Return of the Man from U.N.C.L.E.]]* (1983) (TV filma) - kao Bondoliki lik po imenu "JB"
* *[[The Master (TV serija)|The Master]]* (1984) (TV Seriuja)
* *Never Too Young to Die* (1986)
* *[[Superboy (TV serija)|Superboy]]* (1988) (TV Serija) - gostujuća uloga kao Jor-El
* *The Evil Inside* (1992)
* *Emmanuelle's Secret* (1998)
* *Emmanuelle's Revenge* (1992)
* *Emmanuelle's Perfume* (1992)
* *Emmanuelle's Magic* (1992)
* *[[Gettysburg (film)|Gettysburg]]* (1993) - kao južnjački brigadni genral Johnston Pettigrew
* *[[YuYu Hakusho]]: Eizo Hakusho* (1993) (glas)
* *Emmanuelle's Love* (1993)
* *Emmanuelle in Venice* (1993)
* *[[Emmanuelle]] Forever* (1993)
* *[[Batman Beyond]]* (1999) (TV serija) - povremena uloga kao King (glas)
* *Batman Beyond: The Movie* (1999) (TV film) (glas)
* *[[The Pretender (TV serija)|The Pretender]]* (1999–2000) (TV serija) - povremena uloga kao Jarodov herojski otac Major Charles
* *[[Four Dogs Playing Poker (film)|Four Dogs Playing Poker]]* (2000)
* *Spider's Web* (2001)
* *YuYu Hakusho: Ghost Files* (2002) (TV serija) (glas)
* *Winter Break* (alternativni naziv: *Sheer Bliss*) (2003)

## Napomene

## Vanjske veze

* 
* George Lazenby Interview 
* Official George Lazenby Site
* George Lazenby at the National Film and Sound Archive
* Recent interview with the Palisadian-Post
Romanš

**Romanš** (ISO 639-3: roh ; retoromanski; romansh, rumantsch, pomansch, romanche, rhaeto-romansch), retoromanski jezik kojim govori oko 40,000 Retoromana (po popisu iz 1990.) u Švicarskoj; 35,100 (2000 popis). Njegovim dijalektima govore Engadinci u dolinama rijeke Inn (Engadine) na istoku Švicarske, donjoengadinski (Vallader) i gornjoengadinski (Putèr). Drugu skupinu dijalekata čine surselvanski na sjeveroistoku Švicarske na zapadnoj obali Rajne (Surselva; Vorderrhein; gornja Rajna) i u središnjoj Švicarskoj na istočnoj obali Rajne sutselvanski (Sutselva-Hinterrhein ili donja Rajna) i surmiranski (surmiran, surmeiran).

U Švicarskoj je jedan od službenih jezika.

## Reference

## Vanjske veze

* Swiss Romantsch Study of a language under threat
Otto Diels

**Otto Paul Hermann Diels** (23. januar 1876 – 7. mart 1954) bio je njemački kemičar, najpoznatiji po razvoju cikloadicijske sinteze. Nju je razvio zajedno sa svojim studentomm Kurtom Alderom, te je dobila naziv Diels-Adlerova reakcija. Za to su postignuće obojica godine 1950. dobili Nobelovu nagradu za kemiju.

## Vanjske veze
* Nobel Foundation biography
* Nobel Lecture Description and Importance of the Aromatic Basic Skeleton of the Steroids
* Photo of Diels and Alder 
* Biography from the University of Kiel
Kurt Alder

**Kurt Alder** (10. jul 1902 – 20. jun 1958) je bio njemački hemičar najpoznatiji po istraživanjima na polju sinteze organskih spojeva. Kao student Univerzitet u Kielu|Univerziteta u Kielu je pod paskom svog profesora Otta Dielsa sudjelovao u istraživanjima cikloadicije. Po njima dvojici je ime dobila Diels-Alderova reakcija, a za istraživanja su obojica 1950. dobila Nobelovu nagradu za kemiju.

## Izvori

* 
* 

## Vanjske veze
* Nobel Prize biography
Antimasonska izložba

**Antimasonska izložba** otvorena je 22. oktobra 1941. u Beogradu. Ova izložba bila je pripremljena kao propagandistička izložba u službi Nedićeve vlasti u Srbiji, a protiv komunista, Jevreja i masona.

Antimasonska izložba je organizovana u jeku partizanskog ustanka u Srbiji. Na plakatu koji najavljuje antimasonsku izložbu prikazan je lukavi Jevrejin koji drži tas na kojem se nalaze novac i vođa komunista (Staljin).

Za ovu izložbu izdate su 4 poštanske marke, štampano je 60.000 plakata, 200.000 brošura, 100.000 letaka, 9 vrsta dopisnica u 108.000 komada, napravljeno je 176 bioskopskih reklama. Veruje se da je izložbu posetilo oko 80.000 ljudi.

Tokom vojne uprave u Srbiji (1941-44), antisemitizam je bio jedna vrsta "kulturološkog rodnog pojma" koji je, između ostalog, obuhvatao komunizam, demokratiju, liberalizam, kapitalizam i ostalo.

Slična propagandna nacistička  o Židovima je održana u susednoj NDH 1942. godine.

## Povezano
* Propaganda Nedićeve vlade
* Holokaust u Srbiji
* Jevreji u Narodnooslobodilačkoj borbi

## Izvori

## Vanjske veze
* Belgrade's Anti-Masonic exhibition of 1941-42 
* Anti-Masonic Hate Stamps 
* ANTISEMITIZAM U SRBIJI ZA VRIJEME DRUGOG SVJETSKOG RATA 
* Odnos okupatora i kvislinga prema masoneriji u Srbiji 1941-42, dr Nadežda Jovanović, Godišnjak grada Beograda za 1971. (ćirilica).
Dinastija Hồng Bàng

**Dinastija Hồng Bàng**, također poznata i kao **dinastija Lạc**, bila je prva vladarska dinastija koja je, po predaji, upravljala Vijetnamom (tada poznatim po imenu Văn Lang) u periodu od preko 2000 godina, sve do 3. vijeka pen. Njen osnivač je bio Hùng Vương. O njoj postoje brojne legende, ali vrlo malo pouzdanih historijskih podataka.

## Vanjske veze
* Giỗ tổ  năm 2004 trên VnExpress
* Danh sách 100 người con
* Văn minh Đông Sơn
William Giauque

**William Francis Giauque** (12. maj 1895 – 28. mart 1982) bio je američki kemičar najpoznatiji po proučavanju svojstava materije na temperaturama blizu apsolutne nule. Za svoj rad je godine 1949. nagrađen Nobelovom nagradom za kemiju.

## Reference
* 

## Vanjske veze
* http://www.nap.edu/readingroom/books/biomems/wgiauque.html National Academy of Sciences biography
* http://nobelprize.org/nobel_prizes/chemistry/laureates/1949/giauque-bio.html William Giauque Nobel Prize biography
* https://web.archive.org/web/20060507142624/http://uk.geocities.com/hertouyt/milko/giauque-speech.html contributions in the field of chemical thermodynamics, particularly concerning the behaviour of substances at extremely low temperatures.
Marija Magdalena (razvrstavanje)

**Marija Magdalena** može značiti:
* Marija Magdalena, sljedbenica Isusa;
* Magdalena de Pazzi (1566–1607), svetica Katoličke crkve 
* Nadvojvotkinja Marija Magdalena od Austrije (1589–1631)
* Nadvojvotkinja Marija Magdalena od Austrije (1689–1743)
* ''Marija Magdalena'' (drama iz 1843.), koju je napisao njemački dramatičar Friedrich Hebbel
** ''Marija Magdalena'' (TV drama), jugoslavenska ekranizacija Hebbelove drame iz 1977. godine;
* ''Marija Magdalene'' (drama iz 1910.), koju je napisao belgijski dramatičar Maurice Maeterlinck
* ''Maria Magdalena'' (film, 1954), argentinski film
* ''Mary Magdalene'' (film), američki film iz 2018. godine

## Pjesme
* Marija Magdalena (pjesma), s kojom je Doris Dragović kao predstavnica Hrvatske nastupila na Pjesmi Eurovizije 1997.
* "(I'll Never Be) Maria Magdalena", hit-pjesma njemačke pop-pjevačice Sandre
* "Maria Magdalena" (pjesma), koju je godine 1993. na Pjesmi Eurovizije izveo austrijski predstavnik Tony Wegas.
Josip Račić

**Josip Račić** (Horvati pokraj Zagreba, 22. ožujka 1885. - Pariz, 19. lipnja 1908.), hrvatski slikar.

Učio je litografski zanat u Zagrebu, a 1904. godine otišao je u Beč pa u München, gdje upisuje crtačku školu u kojoj s Hermanom, Becičem i Kraljevićem čini zasebnu grupu nazvanu "Die kroatische Schule". Godine 1908. otišao je u Pariz i napravio seriju akvarela s motivima pariških mostova, avenija i parkova. Nađen je ustrijeljen u svojoj hotelskoj sobi.

Ubraja se među utemeljitelje hrvatske moderne. Tajanstvena smrt pobudila je zanimanje javnosti. Apsurdnost je tim veća što mu je, nakon položena prijemnoga ispita i upisa na *Akademiju likovnih umjetnosti*, odbijen zahtjev za stipendiju, a cijeli svoj umjetnički opus Račić je stvorio u teškim uvjetima, zapravo kao student. I tako mlad postao je velikanom hrvatske moderne. Posebna značajka njegova slikarstva je posvjetljivanje tamnih prostranstava ljudske duševnosti.

## Linkovi
* Minhenski krug

## Vanjske veze
Vladimir Becić

**Vladimir Becić** (Brod na Savi, 1. lipnja 1886. – Zagreb, 24. svibnja 1954.), hrvatski slikar.

Studirao je pravo u Zagrebu i slikarstvo u Münchenu i Parizu, gdje je radio kao crtač u časopisu *Le Rire*. Djelovao je u Osijeku, Beogradu i Bitolju, a tijekom Prvog svjetskog rata bio je dopisnik i ratni slikar časopisa *L'Illustration* na solunskoj fronti. Od 1919. do 1923. boravio je Blažaju kraj Sarajeva, a zatim odlazi u Zagreb gdje je profesor na Umjetničkoj akademiji do 1947. Bio član grupe "*Trojica*" i "*Četvorica*". Njegovi najraniji radovi iz vremena münchenskog školovanja, s djelima Račića i Kraljevića čine kompleks hrvatske slikarske moderne, oni stilistički nose značajke tradicije i novoga, suvremenog minhenskog akademizma, Leiblova osebujnog realizma i maneovske rekapitulacije Goyina i Velasquezova slikarstva. Poslije će se približiti Cézanneu, a potom će naglašenim geometrijskim strukturiranjem motiva i voluminoznošću oblika ući u svoj neoklasicizam.

Tih mijena u Becićevu slikarstvu bit će više. Međutim, pravi naglasak ostat će uvijek na njegovu minhenskom stvaranju, koje je i Ljubo Babić označio kao razdoblje što označava nenadmašnu odrednicu u redoslijedu Becićevih sretnijih i manje sretnih faza. Becićev slikarski izraz od samih je početaka usmjeren više prema modelaciji i jasnoći, nego prema lirizmu. Njegove skice u ulju, a pogotovo u akvarelu, izražavaju svježinu neposrednog slikarskog doživljaja. Posljednjih godina života obrađivao je motive iz Istre i s radilišta na Neretvi.

## Vanjske veze

* Vladimir Becić, svjedok istine postojanja  Izložba, Adris grupa
* Vladimir Becić 
* Datoteka: Prizor iz rata 
* Nedim Hasić: Vladimir Becić
Andrej Gromiko

**Andrej Andrejevič Gromiko** (ruski: **Андре́й Андре́евич Громы́ко**; Starje Gromijki, 18. srpnja 1909. - Moskva, 2. srpnja 1989.), sovjetski političar i diplomat. Andrej Gromiko je od 1957. do 1985. služio kao Sovjetski Ministar vanjskih poslova. Gromiko je tu funkciju obavljao najduže od svih ministara vanjskih poslova u povijesti SSSR-a. Nakon što je 1985. postao Predsjedavajući Prezidijuma Vrhovnog Sovjeta SSSR-a, prestao je biti Ministar vanjskih poslova (nasljedio ga je Eduard Ševarnadze), i tu je funkciju obavljao do 1988. kada ga je smijenio Mihail Gorbačov.
Panorm

**Panorm** (), latinizirano kao **Panormus**, može označavati nekoliko sljedećih lokacija:

* Panormos (Tinos), selo na otoku Tinos u grčkim Kikladima
* Panormos (Kalymnos), selo na otoku Kalymnos u grčkom Dodekanezu
* Panormos (Rethymno), selo u prefekturi Rethymno na Kreti
* Panormos (Fokida), selo u grčkoj Fokidi
* Panorm (Epir), drevni grad u Epiu
* Palermo na Siciliji, u antici poznat kao Panormos/Panormus
* Bandırma u Turskoj, osnovana kao Panormos
Erazistrat

**Erazistrat** (; 304. pne. - 250. pne.) je bio grčki anatom i kraljevski ljekar Seleuka I Nikatora od Sirije. Zajedno s kolegom Herofilom je osnovao školu anatomije u Aleksandriji, gdje je provodio anatomska istraživanja. Pripisuje mu se prvi naučni opis srčanih klijetki, kao i zaključak prema kome je srce pumpa, a ne središte osjetila. Erazistrat je među prvim anatomima razlikovao vene i arterije. Vjerovao da su arterije pune zraka te da prenose "animalni duh" (*[[Pneuma (drevna medicina)|pneuma]]*). Smatrao je kako se temeljni element tijela atomi, te da ih vitalizira *pneuma* koja cirkulira kroz nerve. Također je smatrao da nervi provode nervni duh iz mozga. Potom je razlikovao funkcije senzornih i motoričkih nerva, te ih je povezivao s mozgom. 

## Napomene
Corbin Bleu

**Corbin Bleu Reivers** (21. feburat 1989 -), poznatiji kao **Corbin Bleu**, je američki glumac, maneken, plesač i pjevač. Najpoznatiji je po ulogama u filmskoj seriji ''High School Musical'', TV-seriji *[[Flight 29 Down]]* i TV-filmu Disney Channela *[[Jump In!]]*. Također je izdao debitantski pjevački album *[[Another Side (Corbin Bleu album)|Another Side]]* 1. maja 2007.

## Reference

## Vanjske veze

*
Bitka kod Kosa

**Bitka kod Kosa** je pomorski okršaj koji se oko godine 258. pne., za vrijeme drugog sirijskog rata, odigrao između makedonske flote pod vodstvom kralja Antigona Gonate na jednoj, te egipatske flote pod admiralom Patroklom na drugoj strani. Bitka je završila makedonskom pobjedom, a Antigon je u znak zahvalnosti pramac svog broda posvetio Apolonu.

O samoj bitci ima vrlo malo detalja, uključujući precizan datum, pa je tako različiti historičari smještaju između 262. i 255. pne. Ono što se čini manje spornim jest da je predstavljala značajan udarac za Egipat, čija je dotadašnja pomorska hegemonija nad istočnim Mediteranom načeta ili ozbiljno uzdrmana.

## Reference
Slovo (razvrstavanje)

Riječ **slovo** ima više značenja:

# slovo, pismeni znak u pismu (abecedi, azbuci, alfabetu), koji obično odgovara određenom glasu; grafem (grafema);
# tipografski znak određenog oblika i veličine, koji se upotrebljava u štampanju kakvog teksta;
# staroslavenski naziv slova s;
# kao arhaizam, isto što i riječ;
# govor, besjeda u različitim svečanim ili tužnim prilikama;
# ono što je napisano;
# Trebinjsko pozorište "Slovo" (usp. predstava "Epilog").
----
**Izvori**: *[[Izvori#RMS|RMS]]*, *[[Izvori#ER5|ER5]]*, *[[Izvori#Anić|Anić]]*
Hremonidski rat

**Hremonidski rat** (Χρεμωνίδειος πόλεμος) (267. pne. - 261. pne.) je naziv za oružani sukob između Makedonije na jednoj, te koalicije grčkih polisa na čelu sa Atenom i Spartom, te Egipta na drugoj strani.

Ime je dobio po Hremonidu, atenskom političaru koji se zalagao za rat protiv Makedonaca, kako bi Atena i drugi polisi vratili svoju nezavisnost. Hremonidu, koji je na vlast došao oko 268. pne. priključili su se i drugi polisi, ali i Egipat koji je u makedonskom kralju Antigonu Gonati i njegovoj izgradnji flote vidio opasnost po svoje interese i posjede u Egejskom moru. Prve dvije godine sukoba su prošle u znaku uspjeha koalicije, da bi godine 266. pne. došlo do pat-pozicije. Godine 265. pne. je Antigon ostvario odlučujuću pobjedu na Spartancima kod Korinta, pri čemu je ubijen kralj Arej I. Nakon toga se Antigon okrenuo protiv Atene, koja je, bez saveznika na kopnu, prisiljena povući svoje snage iza gradskih zidina. Nade da će egipatska flota uspjeti razbiti dugogodišnju opsadu su se izjalovile, navodno zbog poraza u pomorskoj bitci kod Kosa, te je 261. pne. Atena prisiljena na predaju.

Makedonija je mirovnim ugovorom postavila garnizon u Atenu, te tako potvrdila svoju hegemoniju.

## Izvori
*
Lucije Kornelije Scipion (konzul 259. pr. n. e.)

**Lucije Kornelije Scipion** (*Lucius Cornelius Scipio*, r. cca. 300. pne.) bio je rimski vojskovođa i političar iz perioda prvog punskog rata, najpoznatiji po tome što je godine 259. pne. izabran za konzula, a kasnije i za cenzora. Bio je sin konzula Lucija Kornelija Scipiona Barbata i brat konzula Gneja Kornelija Scipiona Asine. Dva sina i tri unuka su mu postala vojskovođe i konzuli; među potomcima mu je najpoznatiji Scipion Afrikanac.

Kao konzul je godine 259. pne. vodio rimsku flotu u pohod kojim je osvojena Alerija a potom i Korzika, da bi potom doživio neuspjeh u pokušaju osvajanja Olbije na Sardiniji. *[[Fasti Triumphales]]* navode kako je nagrađen trijumfom, ali ostali natpisi vezani uz njegovu karijeru to ne spominju. Sljedeće je godine izabran za cenzora zajedno s Gajem Duilijem.

Kasnije je posvetio hram Tempestatima, smješten kraj Porta Capene.

## Reference
Ivan Ivanovič

**Ivan Ivanovič** je rusko ime se koristi u slučaju osobe koja je izgubila pamćenje ili u slučaju otkrivanja muškog leša kojemu se ne zna ime. 

Srpsko-hrvatski ekvivalent tog imena je N.N. koje je došlo od latinskih riječi Nomen nescio. Američki ekvivalent je ime John Doe.

Tijekom ruske historije su postojale stvarne osobe koje su nosile to ime odnosno kojima se otac zvan Ivan, a i oni su dobili to ime tako da su se zvali Ivan Ivanovič.

Najpoznatije od osobe s tim imenom su bile ruski prijestolonasljednici princ Ivan Ivanovič (1458. - 1490.) i Ivan Ivanovič (1554. - 1581.) kojeg je ubio otac Ivan Grozni u napadu bijesa.

Tijekom dvadesetog stoljeća sovjetski naučnici su lutku što je poslana u svemir na Sputnik 9 i Sputnik 10 1961. godine nazvali tim imenom, a identično ime je dano korišten svemirskim odijelima koja su bačena s međunarodne svemirske stanice 2006. godine.
Nomen nescio

***Nomen nescio*** (skraćeno ***N.N.***) je latinski izraz koji se koristi da označi anonimnu ili neodređenu osobu. Dolazi od latinskih reči *nomen* – "ime", i *nescio* – "ne znam" (od *nescire* – "ne znati"), i doslovno znači "ne znam ime". Prevodi se i kao "ime nepoznato".

U nekim zemljama, poput Srbije,n u pravosudnoj i policijskoj terminologiji, *N.N. lice* ili *N.N. učinilac* se koristi za imenovanje osobe koja još uvek nije identifikovana. Tako je na primer moguće podneti *krivičnu prijavu protiv N.N. lica*. Jedna od upotreba ovog izraza je zaštita identiteta osobe prilikom izveštavanja nekom zločinu. U Holandiji, policija osumnjičenom koji odbije da kaže svoje ime daje *N.N. broj*. U Nemačkoj, i Belgiji, *N.N.* se često može videti u planu predavanja za kurs na univerzitetu, što znači da će kurs biti održan ali se još uvek ne zna ko će biti predavač; u ovom slučaju se skraćenica ponekad interpretira kao *nomen nominandum* – "ime će tek biti objavljeno".

**N.N.** se često skoristi u ispisima rezultata šahovskih partija, ne samo kada je učesnik partije zaista nepoznat, već i kada se slabiji igrač sreće sa majstorom, na primer u simultankama.

## Povezano
* Ivan Ivanovič
Azijska gripa

**Azijska gripa**, **azijski grip** ili pje naziv za pod-vrstu virusa gripe A (ponekad nazivanog ptičja gripa) također poznatu pod nazivom **H2N2**. Ona je mutirala u nekoliko sojeva, uključujući azijsku gripu (izumrlu u prirodi), te različite sojeve koje izazivaju bolest kod ptica. Pretpostavlja se kako je izazvala pandemiju kod ljudi 1889/90. 

## Izvori

## Literatura
* Pandemic preparedness: lessons learnt from H2N2 and H9N2 candidate vaccines
* Interim CDC-NIH Recommendation for Raising the Biosafety Level for Laboratory Work Involving Noncontemporary Human Influenza Viruses
* New Scientist: Bird Flu
* Pandemic-causing 'Asian flu' accidentally released
* Persistence of Q strain of H2N2 influenza virus in avian species: antigenic, biological and genetic analysis of avian and human H2N2 viruses

## Vanjske veze
* Influenza Research Database Database of influenza sequences and related information.
* '''Swine Flu News and Updates From Around the World'''
Sisitija

**Sisitija** (na klasičnom grčkom  / *ta syssítia*) je u antičkoj Grčkoj označavala menzu, odnosno zajednički obrok za muškarce i dječake određenih društvenih ili vjerskih grupa, posebno na Kreti i u Sparti, iako se bilježi i u Megari za vrijeme Teognisa (6. vijek pne.) te Korintu u vrijeme Perijandera (7. vijek pne.).

Ta se tradicija vezuje uz gozbe koje je opjevao Homer. Reference na slične obroke se mogu pronaći i u Kartagini te, po Aristotelu (*Politika* VII. 9), među Enotrima Južne Italije.

## Literatura
*  Edmond Lévy, Sparte : histoire politique et sociale jusqu’à la conquête romaine, Seuil, "Points Histoire" collection, Paris, 2003 () 
*  Pauline Schmitt-Pantel, *La Cité au banquet: histoire des repas publics dans les cités grecques*, École française de Rome, 2000.
Indokineski ratovi

**Indokineski ratovi** (Vijetnamski jezik *Chiến tranh Đông Dương*) je naziv za niz ratova koji su se vodili u Jugoistočnoj Aziji od 1947. do 1979. između nacionalističkih vijetnamskih snaga na jednoj, te francuskih, američkih i kineskih snaga na drugoj strani. Izraz "Indokina" se originalno odnosio na Francusku Indokinu, koja je sadržavala trenutne države Vijetnam, Laos i Kambodžu. Danas se koristi prvenstveno u geografskom, a manje u političkom smislu. Četiri rata su bila:
* **[[Prvi indokineski rat]]** (zvan **Indokineski rat** u Francuskoj i **Francuski rat** u Vijetnamu) je počeo nakon drugog svjetskog rata te trajao do francuskog poraza 1954. Nakon dugotrajne kampanje otpora snage Viet Minha su proglasile pobjedu kada su se japanske i višijske francuske snage predale na Sjeveru na kraju drugog svjetskog rata. Jug su, pak, privremeno okupirale britanske snage te obnovile francusku kolonijalnu vlast. To je dovelo do sukoba između Viet Minha, koga su podržavale SSSR i NR Kina, s francuskim snagama koje su uživale podršku SAD. Viet Minh je na kraju uspio istjerati Francuze iz Indokine, ali je došlo do podjele zemlje na komunistički Sjever i prozapadni Jug.
* **[[Vijetnamski rat|Drugi indokineski rat]]** (poznat kao **Vijetnamski rat** na Zapadu i **Američki rat** u Vijetnamu) je započeo kao sukob između južnovijetnamske vlade koju su podržavale SAD na jednoj, te južnovijetnamskih komunista okupljenih u Nacionalnooslobodilački front (Viet Cong), a koje je podržavala Sjevernovijetnamska armija (NVA), danas poznata kao Narodna armija Vijetnama (PAVN). Započeo je krajem 1950-ih i završio 1975. godine. Osim u Vijetnamu rat se vodio i u Kambodži između proameričke vlade i komunističkih Crvenih Kmera (**[[Kambodžanski građanski rat]]**, 1967-1975) te u Laosu između proameričke vlade na jednoj, te NVA i prokomunističkog pokreta Pathet Lao na drugoj strani (poznat pod nazivom **[[Laoski građanski rat]]** ili **Tajni rat**, 1962-1975). Drugi indokineski rat je završio pobjedom komunista, odnosno uspostavljanjem komunističkih režima u sve tri zemlje.
* **[[Kambodžansko-vijetnamski rat]]** je uslijedio nakon Drugog indokineskog rata, te predstavljao sukob između dotadašnjih saveznika. Vijetnam je napao Kambodžu te svrgnuo genocidni režim Crvenih Kmera. Rat je trajao od maja 1975. do decembra 1989. 
* **[[Kinesko-vijetnamski rat|Treći indokineski rat]]** (poznat kao **Kinesko-vijetnamski rat**) je bio kratki rat koji se u februaru i martu 1979. vodio između Narodne Republike Kine i Socijalističke Republiek Vijetnam. Kinezi su napali Vijetnam kao "kaznu" za vijetnamsku invaziju Kambodžu, te se povukli pretrpivši velike gubitke.
Novus homo

***Novus homo*** (ili: *homo novus*, latinski za "novi čovjek"; plural ***novi homines***) je izraz kojim se u starom Rimu opisivao čovjek koji je kao u prvi u svojoj porodici postavljen u Senat ili, preciznije, izabran za konzula. Kada bi čovjek ušao u javni život postavljanjem na visoku dužnost , tada se koristio izraz ***novus civis*** (plural: ***novi cives***) ili "novi građanin."

## Napomene

## Vanjske veze
* ''Dictionary of the History of Ideas'': "Renaissance Idea of the Dignity of Man"

## Literatura
* Wiseman, T.P. *New Men in the Roman Senate, 139 B.C.-14 A.D* ((Oxford Classical and Philosophical Monographs) New York: Oxford University Press) 1971. Wiseman treats the phenomenon in the broader sense, of senators from families of non-senatorial rank, and the political realities.